Draco Malfoy

Draco Lucius Malfoy (n. 5 de xunu 1980) ye ún de los personaxes de los llibros de Harry Potter creaos pola autora británica J. K. Rowling. Ye enemigu d'Harry Potter, Ron Weasley y Hermione Granger.

 Biografía 
Malfoy ye un magu de sangre puro y l'únicu fíu de Lucius y Narcissa Malfoy. Por ser el fíu d'un mortífagu, a Draco deprendiéronlu a creer firmemente na importancia de la pureza de sangre. Asistió al Colexu Hogwarts de Maxa y Bruxería dende 1991 hasta 1998 y foi escoyíu na Casa Slytherin. Nos sos años en Hogwarts, fíxose amigu de Vincent Crabbe, Gregory Goyle, Pansy Parkinson, Blaise Zabini, Theodore Nott y otros compañeros de Slytherin, mentes él xeneró rápido una rivalidá con Harry Potter. Foi nomáu prefeutu de la so casa y foi miembru de la Brigada Inquisitorial mientres el so añu quintu, pero a la fin d'esi añu metieron presu a so padre n'Azkaban depués de la Batalla del Departamentu de Misterios. Lord Voldemort encargóse de Draco, colo que foi un fracasu pa Lucius, y convirtióse nun mortífagu a los selce años, pero desilusionóse rápido col estilu de vida. Draco nun pudo completar la so xera (asesinar a Albus Dumbledore, que foi realizada por Severus Snape) y namái cumplió colos sos deberes por medrana y de mala gana. Él y la so familia desertaron hores antes del fin de la Segunda Guerra Máxica cola fin d'evitar l'encarcelamientu n'Azkaban depués de la derrota de Voldemort, arriendes de tener una delda de vida con Harry yá que esti salvólu de la voraz quema aniciada por Crabbe na Sala de los Menesteres.

Según un testu de l'autora, Draco dedicóse a investigar l'alquimia, convirtiéndose n'alquimista, pero en cuenta de crear una piedra filosofal buscó atopar soluciones a problemes máxicos. Draco empobinó a ser una persona meyor.

 Etimoloxía 
El so nome vien de la constelación del Dragón, Draco en llatín.

 Apaición nes películes 
L'actor Tom Felton representó a Draco Malfoy en toles películes onde'l personaxe fixo apaición.

 Referencies 

 Enllaces esternos 

  Páxina oficial del actor qu'interpreta a Draco. Con entrevistes y reflexones sobre'l so puntu de vista tocante a Draco Malfoy
  Información nueva sobre Draco Malfoy escrita por J. K. Rowling pa Pottermore 
(en castellán) Biografía completa de Draco Malfoy 

Categoría:Personaxes de Harry Potter